**ANEXA 1 PO – 98 R1 – F1**

**REGULILE PRIVIND ACCESUL REPREZENTANŢILOR MASS-MEDIA ÎN INCINTA**

**SPITALULUI**

1. Accesul reprezentanților mass-media în Spitalul Municipal ,,Dr. Cornel Igna,, Câmpia Turzii se

realizează pe baza acreditării la unitatea medicală şi cu acordul dat de către manager.

2. Toţi reprezentanţii mass-media care vor oferi informaţii înregistrate audio/video de pe teritoriul sau în legătură cu spitalul au obligatia de a asigura informarea obiectivă a publicului prin prezentarea corectă a faptelor şi evenimentelor.

3. În incinta instituţiei, accesul şi vizitarea unităţii se face însoţit numai de către purtătorul de cuvânt sau altă persoană (e) delegate de conducerea spitalului, respectând zonele cu acces interzis publicului.

4. Accesul în secţiile/compartimentele medicale se face numai echipat corespunzător cu halat, botoşei, mască, bonetă şi ecuson pentru identificare, în zonele şi în intervalul orar astfel încât să nu tulbure activitatea cadrelor medicale sau programul pacienţilor, numai cu aprobarea conducerii unității.

5. Reprezentanţii mass-media nu vor recurge la înşelăciune în vederea obţinerii unor informaţii susţinând că sunt persoane angajate ale spitalului.

6. Reprezentanţii mass-media nu vor lua interviuri, nu vor efectua filmări sau fotografii ale pacienţilor din cadrul spitalului decât după ce se va obţine acordul scris al acestora.

7. Reprezentanţii mass-media care vor obţine şi utiliza informaţii din cadrul spitalului folosind mijloace de înregistrare audio/video ascunse se fac răspunzători pentru faptele lor şi vor suporta consecinţele. Utilizarea metodelor menţionate atrage după sine interzicerea accesului în cadrul instituţiei cu alte ocazii, pe termen nelimitat.